ઉત્તરપ્રદેશના કાનપુરમાં એક મુસ્લિમ મહિલાએ સાંપ્રદાયિક સંવાદિતા અને પરસ્પર ભાઈચારાનું અનોખું ઉદાહરણ આપ્ચું છે. તેમણે હિન્દુઓના પવિત્ર ધર્મગ્રંથ રામાયણને ઉર્દુમાં લખી ફરી એકવાર દેશમાં ગંગા-જમના સભ્યતાનો પરિચય આપ્યો છે. કાનપુરના પ્રેમનગરમાં રહેતા ડો.માહી તલત સિદ્દીકીએ રામાયણની રચના ઉર્દુમાં કરતા જણાવ્યું કે તેઓ ઇચ્છે છે કે હિંન્દુ સમુદાય સિવાય મુસ્લિમ સમુદાયને પણ રામાયણની સારી વાતો વિશે જાણવા-શીખવા મળવું જોઇએ.